stanford-oval/wikipedia huggingface dataset:
Predator (rotu)
Aseet ja varusteet

Predatorit ovat käyttäneet useita erilaisia kehityneellä teknologialla kehitettyjä aseita ja varusteita:
Olkapäällä sijaitseva plasmatykki, muutettavissa käsiaseeksi (Plasma Caster)
Ranteessa olevat terät, laukaistavissa ranteista (Wrist Blades)
Heittokiekko, takaisin kimpoava (Smart Disc)
Heittotähti, terät menevät kiekon sisään ja ulos
Keihäs, päät saatavilla keihään sisään ja ulos (Combi Stick)
Keihäskivääri (Spear gun)
Verkonheitin, teräksenkin leikkaava, kasaan puristuva superverkko (Net gun)
Ruoska, melkein mitä tahansa leikkaava (Razor Whip)
Veitsi (Knife)
Sapelimiekka
Miinat (Mines )
Tulimiina
EMP-miina, sotkee sähköiset laitteet
Sonic-miina, lamauttaa ja tainnuttaa kohteen
Plasmamiina, sulattaa lihaa
Lasermiina, leikkaa vihollisen laserilla
Laserseinämiina, luo verkkomaisen laserseinän
Silppurimiina,rampauttaa kohteen leikkaamalla lihaa polven alapuolelta.
Näkymättömyyslaite, herkkä vedelle (Cloaking device)
Haarniska (Armor)
Naamio , lasertähtäimellä ja äänenkopiointilaitteella varustettuna, skannaa ihmisen aseistuksen, aistii lähellä olevien ihmisten, Alieneiden ja Predatorien sydämenlyönnit, nauhoittaa kaiken näkemänsä (Mask )
Infrapuna, näyttää kuumaveristen olentojen lämmön
Sähkömagneettinen näkö, Alienit ja facehuggerit paljastava näkö
PredTech-näkö, maailman ilman naamiota näyttävä punainen näkö
Ultraviolettinäkö, paljastaa lämmöltä piiloutuneiden ihmisten ultraviolettitaskulamput
Röntgenkatse, eri lajien, seinien ja tavaroiden läpi näkevä
Äänikaikuus-taajuuskatse, paljastaa tietyn äänen aiheuttajan
Ensiapupakkaus (Health Shards)
Sabotaasilaite, ylikuormittaa ihmisten sähköiset puolustus- tai suojauslaitteet, lataa virtaa aseisiin
Itsetuholaite, säädettävä (dynamiitti-ydinpommi-asteroidi) räjähde, poistaa todisteet Predatorista ja huolehtii, ettei mitään jää jäljelle niiden teknologiasta (Self-destruct Device)
Super Predatorit

Super Predatorit ovat geneettisesti muunneltuja Predatoreja, jotka esiintyvät elokuvassa Predators. Ne käyttävät tavallisia Predatoreja syötteinä ja muihinkin tarkoituksiin. Predators-elokuvassa Super Predatoreja on kolme ja niitä esittävät Brian Steele (”Berserker”) ja Carey Jones (”Falconer” sekä ”Tracker”).
Super Predatorit > Erot tavallisiin Predatoreihin

isompia, kestävämpiä ja vahvempia
tummempi iho, musta haarniska ja musta naamio
käyttävät saalistuksena apunaan myös ”koiria”
erilainen naamio
hieman erilainen pää
osittain kehittyneemmällä teknologialla valmistetut aseet
Super Predatorit > Yhtäläisyydet tavalliseen Predatoriin

sama rotu
samankaltaiset aseet
naamiossa samat näkövisiot
veri hohtavaa ja vihreää
Predalien

Predalien eli Yautjamorph (kutsutaan myös nimellä Hybrid tai Abomination) on Predatorin ja Alienin yhdistelmä, joka syntyy, kun facehugger kiinnittyy Predatorin tai Super Predatorin naamalle. Tavallinen Predalien on samanpituinen kuin Super Predator eli hieman tavallista Alien-kuningatarta pienempi, mutta se helpottaa Predalienin liikumista sisätiloissa, joissa ihmiset voivat kulkea tavallisesti. Predalien on perinyt Predatoreilta heidän kestävyydensä ja voimakkuutensa, joten tavallinen Predator ei pärjää lähitaistelussa sille. Lisäksi Predalienin veri on väriltään keltaista kuten muilla Alieneilla ja se hohtaa kuten tavallisilla Predatoreilla, mutta ei syövytä kuten muilla Alieneilla. Alieneilta Predalien on perinyt niiden nopeuden ja kyvyn syöttää ihmisen sisään kolme alkiota, joista syntyy kolme alienia. Kuten Alieneitakin, myös Predalieneita on neljä eri alalajia:
Predalien Warrior (facehugger kiinnittyy Predatorin naamalle)
Super Predalien (facehugger kiinnittyy Super Predatorin naamalle)
Predalien Kuningatar (Kuningatar-facehugger kiinnittyy Predatorin naamalle. Munii yleensä samanlaisia munia kuin Alien-kuningatar, paitsi että facehuggerit kantavat Predalien alkioita.)
Super Predalien Kuningatar (Kuningatar-facehugger kiinnittyy Super Predatorin naamalle. Munii yleensä samanlaisia munia kuin Alien-kuningatar, paitsi että munat ovat mustia ja facehuggerit kantavat Predalien alkioita.).
Aliens vs. Predator 2 -elokuvassa Predalienia esittää Tom Woodruff Jr., joka esittää Alienia monissa Alien-elokuvissa.
Esiintymiset/Katso myös > Elokuvat

Predator – saalistaja (Predator, 1987)
Predator 2 (1990)
Alien vs. Predator (AVP: Alien vs. Predator, 2004)
Aliens vs. Predator 2 (AVPR: Aliens vs. Predator: Requiem, 2008)
Predators (2010)
Batman dead end (2003)
The Predator (2018)
Prey (2022)
Esiintymiset/Katso myös > Sarjakuvat

Aliens versus Predator
Aliens versus Predator versus The Terminator
Batman vs. Predator
Teräsmies ja Batman vs. Aliens ja Predator
Aliens/Predator: Deadliest of the Species
Esiintymiset/Katso myös > Videopelit

Predator
Predator 2
Aliens versus Predator
Aliens versus Predator 2
Alien vs Predator (SNES)
Alien vs Predator: The Last of His Clan
Alien vs. Predator (arcade)
Alien vs. Predator (Jaguar)
Alien vs Predator (Lynx)
Aliens versus Predator: Extinction
Alien vs. Predator 2D
Alien vs. Predator (mobile)
Alien vs. Predator 3D
Predator: Concrete Jungle
Aliens vs. Predator: Requiem
Alien vs. Predator 2 2D: Requiem
Aliens vs. Predator
Aiheesta muualla

Kuvia tai muita tiedostoja aiheesta Predator (rotu) Wikimedia Commonsissa
Kaksi Super Predatoria ”Berserker” ja ”Tracker”
”Predator-koira” ja ”Falconer”
”Berserker” ilman naamiota
Predalien Chestburster elokuvassa Alien vs. Predator
Täysikasvuinen Predalien elokuvassa Aliens vs. Predator 2
Somalianhemppo

| Somalianhemppo |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Hempot Linaria
Laji::  johannis
Kaksiosainen nimi
 Linaria johannis  (Clarke, 1919) 
Synonyymit
 Carduelis johannis 
Infobox OKNimi-testi OKIUCN-testi OK: 
Somalianhemppo (Linaria johannis) on peippojen heimoon kuuluva varpuslintu.
Levinneisyys

Somalianhemppoa tavataan pienellä alueella Somalian pohjoisosissa. Lajin populaation arvellaan olevan hyvin pieni, ja se on luokiteltu silmälläpidettäväksi.
Stiina Jean

Stiina Jean on suomalainen laulaja, joka osallistui Eurovision laulukilpailun 2002 Suomen karsintaan. Stiina on toiminut myös taustalaulajana eri levyillä.
Diskografia

Is it bad (1991)
Mood For Change (AXR 2003)
Aiheesta muualla

Stiina Jeanin esitystuotanto Suomen äänitearkistossa (1901–1999)
Somalian sosialistinen vallankumouspuolue

| Somalian sosialistinen vallankumouspuolue  Xisbiga Hantiwadaagga Kacaanka Soomaaliyeed الحزب الاشتراكي الثوري الصومالي |
| --- | --- |
  
Perustettu:  1976
Lopetti:  1991
Johto:   Siad Barre(pj.) 
Ideologia:  somalinationalismi, sosialismi, Marxismi-leninismi, pansomalialaisuus
Toimisto:  Mogadishu, Somalia
Infobox OKVirheellinen NIMI-arvo: 
Somalian sosialistinen vallankumouspuolue (somaliksi Xisbiga Hantiwadaagga Kacaanka Soomaaliyeed, XHKS) oli vuosina 1976–1991 Somalian ainoa laillinen puolue. Sitä johti Siad Barre, joka otti vähitellen vastuulleen kaikki merkittävät poliittiset tehtävät ja nousi sitä kautta diktaattorin asemaan.
Puolue rakensi maahan uuden poliittisen ja oikeusjärjestelmän ja loi ideologian, jonka taustalla oli niin Koraani kuin Marxinkin ajatukset. Tarkoituksena oli purkaa klaanijärjestelmän vaikutusvalta. Siad Barresta tuli maan johtaja ja sen vallankumouksen näkyvin hahmo. Hänen aikomuksenaan oli vähitellen purkaa sotilashallinto ja luoda sen tilalle päättämään maan asioista uusi poliittisen puolueen keskuskomitea.
XHKS:n päätehtävänä oli saada rysäysohjelmilla aikaan nopea taloudellinen ja yhteiskunnallinen kehitys ja saattaa somalin kieli sellaiseen muotoon, että sitä voitaisiin käyttää maan virallisena kielenä.
Puolueen käsissä oli myös paikallishallinto. Vanhat alueet jaettiin pieniin yksiköihin ja liitettiin keskusjohtoiseen järjestelmään, jolla klaanien vaikutusvalta pyrittiin kumoamaan, ja näin nimellisesti tuotiin hallinto lähemmäksi kansaa, vaikka tosiasiallisesti kaikista henkilövalinnoista päätti puolue. Kaikki virallinen tiedottaminen laadittiin puolueen ohjeilla sensuurilautakunnassa.
XHKS:n pyrkimyksenä oli kohentaa naisten asemaa, mutta muslimiyhteiskunnassa se kohtasi vastustusta.
Historia

Siad Barre kielsi pian valtaan nousunsa jälkeen vuonna 1969 kaiken poliittisen toiminnan. Koska Neuvostoliitto halusi, että sotilashallinnon eli vallankumousneuvoston (engl. Somali Revolutionary Council, SRC) tilalle perustetaan kommunistinen puolue, Barre ilmoitti jo vuonna 1971 tekevänsä maasta yksipuoluevaltion.
Vuonna 1976 valta siirrettiin vastaperustetulle Somalian sosialistiselle vallankumouspuolueelle. Käytännössä siirto ei merkinnyt mitään, vaan maata hallitsi jatkossakin pieni joukko upseereja, jotka olivat johtaneet sotilashallintoa. Puolueen päätösvalta oli viisijäsenisellä politbyroolla, johon kuului Siad Barre itse ja hänen vävynsä Abdullah. Barre oli myös puolueen pääsihteeri ja ministerineuvon edustaja. Armeijan vaikutusvalta puolueessa kasvoi entisestään, kun ministerin tehtäviä jaettiin sotilashallinnon entisille jäsenille.
Puolueen ideologiana oli ”tieteellinen sosialismi somalialaisin piirtein”, missä Siad Barre korosti islamin tärkeyttä. Ennen Ogadenin sodan syttymistä puolue ylläpiti suhteita maailman muihin kommunistisiin puolueisiin.
Joulukuussa 1979 perustettiin ”kansanparlamentti”, joka koostui pelkästään puolueen jäsenistä. Lokakuussa 1980 sotilashallinnon toiminta käynnistettiin uudestaan. Koska sotilashallinnon, puolueen keskuskomitean ja ministerineuvoston valtapiirit olivat päällekkäisiä, syntyi sekaannusta, jonka ansiosta kaikki päätösvalta oli lopulta yksin Siad Barren käsissä.
Vuonna 1981 perustettiin ulkomailla oppositiojärjestö Somalian pelastuksen demokraattinen rintama, joka koostui entisistä puolueen jäsenistä. 1982 Barre pidätytti nimekkäitä puolueensa jäseniä valta-asemansa turvaamiseksi.
Seuraavina vuosina puolueen hallintoa vastaan syntyi maan eri osissa vastarintaa. Barren hallinnon kaaduttua 1991 maassa puhkesi poliittinen sekasorto.
Sundankukastaja

| Sundankukastaja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kukastajat Dicaeidae
Suku::  Kukastajat Dicaeum
Laji::  annae
Kaksiosainen nimi
 Dicaeum annae  (Büttikofer, 1894) 
Katso myös
   Sundankukastaja Wikispeciesissä   Sundankukastaja Commonsissa 
Infobox OKNimi-testi OKIUCN-testi OK: 
Sundankukastaja (Dicaeum annae) on kukastajien heimoon kuuluva varpuslintu.
Levinneisyys

Sundankukastajaa tavataan kotoperäisenä Indonesiassa. Lajin ei uskota olevan vaarassa, ja se on luokiteltu elinvoimaiseksi.
Sotilasansioiden ritarikunta

Havainnekunta ritarikunnan tähdestä
Sotilasansioiden ritarikunta (arab. وسام الاستحقاق العسكري‎, Wisām al-istiḥqāq al-‘askarī) on jordanialainen ritarikunta. Se perustettiin vuonna 1976 kuningas Husseinin käskystä. Kunnianosoitusta myönnetään Jordanian asevoimissa palveleville henkilöille tunnustuksena ansiokkaasta palveluksesta. Sitä voidaan myöntää myös siviileille, jotka ovat tehneet palvelleet ansiokkaasti maanpuolustuksen saralla. Jordanialaisten ritarikuntien keskenäisessä järjestyksessä se sijoittuu itsenäisyyden ritarikunnan alapuolelle.
Ritarikunta jakautuu viiteen luokkaan, joihin nimittäminen perustuu henkilön sotilasarvoon:
suurristi (kenraalikunta)
suurupseeri (eversti tai ylempi)
komentaja (esiupseerit)
upseeri (upseerit)
ritari (kaikki muut)
Sundanlivertäjä

| Sundanlivertäjä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Käpinkäiset Campephagidae
Suku::  Livertäjät Lalage
Laji::  fimbriata
Kaksiosainen nimi
 Lalage fimbriata  (Temminck, 1824) 
Synonyymit
 Coracina fimbriata 
Katso myös
   Sundanlivertäjä Wikispeciesissä   Sundanlivertäjä Commonsissa 
Infobox OKVirheellinen NIMI-arvoIUCN-testi OK: 
Sundanlivertäjä (Lalage fimbriata) eli aiemmalta nimeltään sundanpikkukäpinkäinen on käpinkäisten heimoon kuuluva varpuslintu.
Levinneisyys

Sundanlivertäjää tavataan Bruneissa, Indonesiassa, Malesiassa, Myanmarissa, Singaporessa ja Thaimaassa. Lajin ei uskota olevan vaarassa, ja se on luokiteltu elinvoimaiseksi. Sundanlivertäjän elinympäristöä ovat metsät ja se liikkuu usein muiden lintulajien kanssa ryhminä.
Sounds of Love

| Sounds of Love Bobby Vinton |
| --- | --- | --- |

Studioalbumin tiedot
 Julkaistu: 1970
 Formaatti: LP-levy
 Tyylilaji: Pop
 Levy-yhtiö: Epic
Bobby Vinton muut julkaisut
| My Elusive Dreams 1970 | Sounds of Love 1970 | Ev'ry Day of My Life 1972 |
Sounds of Love on Bobby Vintonin kahdeskymmenesensimmäinen studioalbumi, joka julkaistiin 1970. 
Tämä albumi on instrumentaalialbumi, jossa Vinton soittaa saksofonia.
Kappaleet > Puoli 1

Raindrops Keep Fallin’ on My Head – Hal David, Burt Bacharach
Call Me – Tony Hatch
I Will Wait for You – Norman Gimbel, Michel Legrand
Michelle – John Lennon, Paul McCartney
Sweet Maria – Milt Gabler, Bert Kaempfert, Herbert Rehbein
A Taste of Honey – Ric Marlow, Bobby Scott
Kappaleet > Puoli 2

I’ll Never Fall in Love Again – Burt Bacharach, Hal David
Somewhere My Love – Paul Francis Webster, Maurice Jarre
Heartaches – John Klenner, Al Hoffman
Now I Know – S. English, J. Last, S. Gelber
Oh Lonesome Me – Don Gibson
Albumin tekijät

Säestys: Chuck Cochran, Piano
Äänen valvonta: Warren Vincent
Insinööri: Frank Laico and Stan Weiss
Etukanen kuva: Peter Basch
Takakannen kuva: Suzanne Szasz
Singaporen politiikka

Singaporen nykyinen pääministeri Lee Hsien Loong.
Singaporen politiikka toimii järjestelmässä, jossa valtionpäämies on presidentti, jonka tehtävä on kuitenkin lähinnä seremoniallinen. Singapore on parlamentaarinen tasavalta, ja sen lainsäädännöllinen valta on parlamentilla. Hallitusta johtaa parlamentin nimittämä pääministeri. Maan politiikkaa on hallinnut itsenäistymisestä lähtien kansan toimintapuolue. Oppositio on hajanainen ja epäyhtenäinen.
Oikeuslaitos perustuu brittiläiselle mallille, ja oikeusjärjestelmän ylin aste on korkein oikeus. Rangaistukset ovat ankaria, ja maassa on käytössä muun muassa kepitysrangaistus ja kuolemanrangaistus. Pienistäkin rikkeistä tuomitaan helposti sakkorangaistuksia, ja maan alhaista rikostilastoja selitetään usein ankarilla rangaistuksilla.
Singapore on muun muassa Yhdistyneiden kansakuntien, Kansainyhteisön ja ASEANin jäsen. Sillä on hyvät suhteet naapurimaihinsa, ja ulkopolitiikassa maa tähtää Kaakkois-Aasian alueellisen turvallisuuden ylläpitämiseen.
Poliittinen järjestelmä

Singaporen poliittinen järjestelmä perustuu Westminsterin mallille, ja valtio on parlamentaarinen tasavalta. Valtionpäämies on presidentti. parlamentti valitsi aiemmin presidentin, mutta perustuslain lisättiin 1991 mahdollisuus presidentin valintaan suoralla kansanvaalilla. Samalla lisättiin presidentin valtaoikeuksia, vaikkakin tehtävä on edelleen lähinnä seremoniallinen. Presidentin tukena toimii Council of Presidental Advisor, jonka mielipidettä hänen on kysyttävä esimerkiksi nimitystehtävissä.
Lainsäädäntävalta on parlamentilla, jonka jäsenten tulee Singaporen kansalaisia ja vähintään 21 vuoden ikäisiä. Parlamentti nimittää pääministerin, joka johtaa hallitusta.
Singaporen nykyinen presidentti on Tony Tan ja pääministeri Lee Hsien Loong, jonka isä Lee Kuan Yew toimi pääministerinä 1959–1990.
Sisäpolitiikka

Singaporen politiikkaa on hallinnut vuodesta 1959 kansan toimintapuolue (PAP), joka on pystynyt pitämään itsensä vallassa maan talouskasvun ja yhteiskunnan hyvinvoinnin ansiosta. Lisäksi puolue on sortanut oppositiota, ja esimerkiksi pitkään pääministerinä toimineen Lee Kuan Yew’n autoritaarinen hallintotyyli on herättänyt kritiikkiä. Maan kolmanneksi pääministeriksi valittu Lee Hsien Loong on Lee Kuan Yew’n poika, mutta vihjailuihin nepotismista on vastattu kunnianloukkaussyytteillä. Oppositio on lisäksi hajanainen ja järjestäytymätön. Parlamenttivaaleissa 2011 oppositio pyrki kuitenkin yhtenäisempään toimintaan ja pystyi asettamaan ensimmäisen kerran ehdokkaan kaikkiin paitsi yhteen vaalipiiriin. Aiemmin monista vaalipiireistä PAP:n ehdokas on valittu suoraan läpi ilman vastaehdokkaita. Oppositio saikin 2011 ennätyksellisesti 40 prosenttia äänistä ja kuusi paikkaa parlamentista, jotka menivät työläisten puolueelle.
PAP on kannattanut sosialistista demokratiaa, ja sen politiikka sisältää monia piirteitä sosialismista. Esimerkiksi suurin osa väestöstä asuu valtion rakentamissa asunnoissa ja valtion omistamat yritykset ovat merkittävässä asemassa. Singaporen sisäpolitiikan tärkeimpiä kysymyksiä on itsenäistymisen jälkeen ollut etniseen harmoniaan tähtäävä politiikka. Harmoniaan on pyritty kielipolitiikalla sekä valtion asunto-ohjelmalla.
Transparency International on pitkään pitänyt Singaporea Aasian vähiten korruptoituneena maana ja yhtenä koko maailman puhtaimmista.
Oikeuslaitos

Koska Singapore on entinen Britannian siirtomaa, maan oikeusjärjestelmä perustuu englantilaiselle tapaoikeudelle. Tuomioistuimet viittaavatkin usein englantilaisiin ennakkotapauksiin. Oikeuslaitoksen alin taso on poliisituomioistuin, jossa käsitellään tapaukset, joista voi saada enintään kolme vuotta vankeutta. Piirioikeudessa käsitellään tapaukset, joista voi saada enintään kymmenen vuotta vankeutta. Korkeimmassa oikeudessa käsitellään rangaistukset, joista voi saada yli kymmenen vuotta vankeutta. Siellä tutkitaan myös alemmilta tasoilta tulleilta vetoomuksia. Lisäksi korkeimman oikeuden päätöksiä voidaan vedota vetoomustuomioistuimeen. Korkeimman oikeuden presidentti on oikeuslaitoksen ylin virkamies.
Singaporessa on matalat rikostilastot, mitä usein selitetään ankaralla rangaistuskäytännöllä. Pienistäkin rikkeistä, kuten roskaamisesta tuomitaan sakkoja. Lakia valvotaan lisäksi tarkasti, sillä esimerkiksi vuonna 2008 roskaamisesta tuomittiin yli 33 000 ihmistä. Heistä pääosa heitti kadulle jonkin pienen esineen, kuten tupakantumpin tai bussilipun.
Singaporessa rangaistukset rikoksista ovat ankaria. Joistakin rikoksista saattaa seurata raskaat sakot, kepitys- tai kuolemanrangaistus. Maassa teloitetaan Amnesty Internationalin arvion mukaan asukaslukuun nähden eniten ihmisiä maailmassa. Kuolemantuomio voidaan langettaa ensimmäisen asteen murhasta ja huumausainerikoksista. Suurin osa vuosien 1991 ja 2004 välillä hirtetyistä 400 ihmisestä syyllistyi huumausaineiden salakuljetukseen. Keppirangaistusta käytetään tehostamaan vankeusrangaistuksia.
Purukumi oli pitkään kokonaan pannassa, mutta Yhdysvaltojen kanssa solmitun vapaakauppasopimuksen jälkeen ns. terveyspurukumeja voi nyt ostaa apteekeista. Asiakkaiden henkilöllisyys tarkistetaan ja tiedot rekisteröidään oston yhteydessä. Sylkemisestä tai roskan maahan heittämisestä voi joutua pidätetyksi, ja rattijuoppoudesta joutuu vankilaan. Miesten välinen homoseksuaalinen seksi on kielletty Singaporessa. Heteroparien yhteisymmärryksessä harrastama oraali- ja anaaliseksi sallittiin 2007.
Ulkopolitiikka

Singaporen ulkopolitiikan perustavoitteena on Kaakkois-Aasian alueellisen turvallisuuden ylläpitäminen. Maalle oli itsenäistymisen jälkeen keskeistä luoda hyvät naapurisuhteet ja saada kansainvälistä tunnustusta. Singapore liittyikin heti vuonna 1965 YK:hon, ja se on tukenut sen jälkeen aktiivisesti YK:n ja muiden kansainvälisten organisaatioiden toimintaa. Singapore liittyi 1965 myös Kansainyhteisöön. Lisäksi maa on Aasian ja Tyynenmeren maiden talousjärjestön, Sitoutumattomien maiden liikkeen ja Kaakkois-Aasian maiden yhteistyöjärjestön ASEANin jäsen.
Singaporella on erityisesti hyvät taloudelliset suhteet naapurimaihinsa Indonesiaan ja Malesiaan. Historiallisista syistä maalla on kuitenkin edelleen joitakin erimielisyyksiä Malesian kanssa. Maiden väliset riidat juontavat juurensa vuoteen 1965, jolloin Malesia erotti Singaporen valtiostaan. Maiden väliset suhteet alkoivat kuitenkin parantua 1980-luvun sovituspolitiikan ansiosta. Singapore, Malesia ja Indonesia ovat tehneet yhteistyötä myös Malakansalmen turvallisuuden takaamiseksi.
Turvallisuuspolitiikka

Singaporen turvallisuuspolitiikan tavoitteena on valmiuden ylläpitäminen terrorismin ja levottomuuksien varalta. Puolustusstrategia tähtää pelotteeseen, uskottavaan kansalliseen puolustuskykyyn ja kansainväliseen yhteistyöhön. Singaporen asevoimat jakautuvat maa-, ilma- ja merivoimiin. Maavoimat on niistä selvästi suurin. Singaporessa on myös asevelvollisuus, ja palvelusaika kestää kaksi vuotta. Lisäksi jokainen reserviin kuuluva kutsutaan kertausharjoituksiin ainakin kerran vuodessa.
Aiheesta muualla

Kuvia tai muita tiedostoja aiheesta Singaporen politiikka Wikimedia Commonsissa
Singaporen parlamenttitalo.
Kansan toimintapuolueen kannattajia.
Korkeimman oikeuden rakennus.
MRT-junissa oleva kyltti sakkorangaistusten suuruudesta.
Singaporen presidentinvaali 2011

Singaporen presidentinvaali 2011 pidettiin 27. elokuuta 2011. Vaalissa oli neljä ehdokasta, ja Singaporen presidentiksi kuusivuotiskaudelle valittiin Tony Tan Keng Yam.
Ehdokasasettelu

Presidenttiehdokkaille on Singaporessa asetettu tiukat vaatimukset; presidenttiehdokkaan tulee olla vähintään 45-vuotias äänioikeutettu Singaporen kansalainen, ja hänellä pitää olla kokemusta tietyistä poliittisista viroista tai liikemaailmasta. Ehdokkaiden vaalikelpoisuudesta päättää Singaporen hallituksen asettama vaalilautakunta.
Neljän ehdokkaan lista julkistettiin 17. elokuuta 2011.
Ehdokasasettelu > Tan Cheng Bock

Tan Cheng Bock oli toiminut kansan toimintapuolueen kansanedustajana Ayer Rajahin vaalipiiristä vuosina 1980–2006.
Ehdokasasettelu > Tan Kin Lian

Tan Kin Lian oli toiminut NTUC Income -vakuutusosuuskunnan toimitusjohtajana sekä kansan toimintapuolueen paikallisosaston sihteerinä Marine Paradessa.
Ehdokasasettelu > Tony Tan Keng Yam

Tony Tan Keng Yam oli toiminut kansan toimintapuolueen kansanedustajana Sembawangin vaalipiiristä vuosina 1979–2006 sekä Singaporen varapääministerinä vuosina 1995–2005. Lisäksi hän oli toiminut Singaporen valtion sijoitusyhtiön johtajana sekä Singapore Press Holdings -yhtiön hallituksen puheenjohtajana. Asettuessaan ehdolle hän ilmoitti eroavansa näistä tehtävistä.
Ehdokasasettelu > Tan Jee Say

Tan Jee Say oli toiminut virkamiehenä ja AIB Govett (Asia) -yhtiön toimitusjohtajana sekä ollut ehdolla demokraattisen puolueen ehdokkaana parlamenttivaaleissa Holland–Bukit Timahin vaalipiirissä.
Ehdokasasettelu > Hylätyt ehdokkaat

Kansan liberaalidemokraattisen puolueen puheenjohtajana toiminut Ooi Boon Ewe, joka oli pyrkinyt ehdokkaaksi kahdessa aiemmassakin presidentinvaalissa, oli lähettänyt epätäydellisen hakemuksen, minkä takia häntä ei hyväksytty ehdokkaaksi. JTC Corporation -yhtiön talousjohtajan toiminutta Andrew Kuania ei myöskään hyväksytty ehdokkaaksi, koska talousjohtajan viran ei katsottu olevan yhtä vaativa kuin toimitusjohtajan virka.
Tulokset

| Ehdokas | Äänet |  % |
| --- | --- | --- |
| Tony Tan Keng Yam | 745 693 | 35,2 % |
| Tan Cheng Bock | 738 311 | 34,9 % |
| Tan Jee Say | 530 441 | 25,0 % |
| Tan Kin Lian | 104 095 | 4,9 % |

| Yhteensä | 2 118 540 | 100 % |

| Hyväksyttyjä ääniä | 2 118 540 | 99,7 % |
| Hylätyt | 37 849 | 1,8 % |
| Äänestäneitä | 2 156 389 | 94,8 % |
| Äänioikeutettuja | 2 274 773 |  |

Lähde: